《云逐度溪风》
宋代·林希逸

拂面微风动，轻云过远堤。飞飞无定迹，逐逐度前溪。

望断江东暮，生从舍北泥。但随蘋末起，还傍蓼花低。

白映清波影，红看孤鹜齐。似迷归去路，漠漠自东西。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。